Ritratt: DOI-Clifton Fenech .td_uid_2_612f2199db7e4_rand.td-a-rec-img{text-align:left}.td_uid_2_612f2199db7e4_rand.td-a-rec-img img{margin:0 auto 0 0} Fost il-230 proposta li ppreżentaw l-imsieħba soċjali għall-baġit li se jsir fil-11 ta' Ottubru hemm dik li l-ġimgħa tax-xogħol tiqsar għal erbat ijiem. Proposti oħra jittrattaw il-ftuħ mill-ġdid tal-iskejjel tas-snajja u li jingħata bonus lill-frontliners kollha li ħadmu matul il-pandemija tal-Covid-19. Dan ħareġ waqt laqgħa li l-Kunsill Malti għall-Iżvilupp Ekonomiku u Soċjali, l-MCESD, kellu dalgħodu mal-Ministru tal-Finanzi Clyde Caruana. Fost l-imsieħba fl-MCESD hemm unjins tal-ħaddiema u għaqdiet tal-impjegaturi. Iċ-Chairperson tal-MCESD James Pearsall qal li l-proposti tal-imsieħba soċjali huma kollha bbażati fuq riċerka u għandhom l-iskop li l-pajjiż jimxi 'l quddiem. Waqt il-preżentazzjoni tagħhom, l-imsieħba soċjali poġġew għad-diskussjoni l-prijoritajiet tagħhom għaż-żmien li ġej. Il-Ministru Clyde Caruana qal li Malta, bħall-pajjiżi l-oħra, qed tħoss l-effetti tal-pandemija mhux biss mil-lat ta' saħħa, imma wkoll mil-lat ekonomiku u finanzjarju. Preżenti għal-laqgħa kien hemm ukoll il-Ministru Carmelo Abela li qal li l-baġit għandu jkollu viżjoni fit-tul u li kull baġit għandu jibni fuq ieħor biex il-pajjiż jilħaq il-miri tiegħu. Il-baġit għall-2022 se jitressaq fil-11 ta' Ottubru Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612f2199dbeb4_rand.td-a-rec-img{text-align:left}.td_uid_3_612f2199dbeb4_rand.td-a-rec-img img{margin:0 auto 0 0}